Maria Geronazzo Benkő Dániel ellen küzd!
Maria Geronazzót életműdíjra jelölték. A hatalmasra pumpált ajkairól ismertté vált hölgy a 2009-es pornó-Oszkáron verseng majd ebben a kategóriában Kovival és Benkő Dániellel.
Mariát nagyon meglepte a jelölés, de győzelemre nem igazán számít:
– Azt hiszem, a két úriember esélyesebb. Hiszen valaki minél régebb óta van a pályán, annál jobban elismerik. Kovi számtalan filmet készített már, Benkő Dániel pedig elég régóta mutogatja magát. Persze lehet, hogy a felnőttfilmben nyújtott teljesítményem miatt én is megérdemlem a díjat, hiszen komoly munkát végeztem, kilenc fiúval voltam együtt, hihetetlenül megfeszített tempóban folytak a munkálatok.
Újabb filmet hiába várnak a rajongói, Maria elárulta, hogy többé nem forgat pornót.
– Ilyet semmiképpen. Ha egy nagyon sejtelmes erotikus filmre kérnének fel, talán igent mondanék, de csakis egy férfival szerepelnék, nem pedig kilenccel.